**Ανδρέας Ι Ιωαννίδης**

Ο κ. Ανδρέας Ιωαννίδης έχει σπουδάσει Ηλεκτρολογική Μηχανική στον Καναδά και μεταπτυχιακά στη Διοίκηση Επιχειρήσεων στην Κύπρο. Μετά τις σπουδές του εργάστηκε αρχικά ως Μηχανικός Παραγωγής και σε Εταιρείες Πληροφορικής στην Κύπρο.

Από το 1989 εργάζεται στην Αρχή Ηλεκτρισμού σε διάφορες θέσεις που έχουν σχέση με τον σχεδιασμό έργων, κατασκευές δικτύου, εφαρμογή συστημάτων πληροφορικής, συστήματα εφοδιαστικής, σχεδιασμό διατιμήσεων, συστήματα επιχειρησιακής αριστείας κ.λ.π.

Από το 2000 εργάζεται σε θέματα συστημάτων διαχείρισης με βάση Διεθνή τυποποιημένα πρότυπα, συστήματα μέτρησης και επιδόσεων, συνεχή βελτίωση και στρατηγική.

Σήμερα είναι ο αν. Διευθυντής Μη Ρυθμιζόμενων Δραστηριοτήτων ΑΗΚ, ο Εκπρόσωπος της Αρχής στο European Foundation for Quality Management (EFQM), μέλος του American Society of Quality(ΑSQ) και μέλος του ΕΤΕΚ.

Συμμετείχε ως συντονιστής ή εταίρος σε Ευρωπαϊκά και Κυπριακά Ερευνητικά Προγράμματα. Είναι Πιστοποιημένος αξιολογητής του Ευρωπαϊκού Μοντέλου Επιχειρηματικής Αριστείας (EFQM Excellence Model), με αξιολογήσεις σε μεγάλο αριθμό Εταιρειών σε Ευρωπαϊκές χώρες.

Είναι Πρόεδρος του Κυπριακού Συνδέσμου Ποιότητας και εκπρόσωπος του στον european organization for quality (EOQ), μέλος του Δ.Σ. του Κυπριακού Οργανισμού Τυποποίησης και της Κυπριακής Εταιρείας Πιστοποίησης, και μέλος του ΔΣ της ΟΕΒ.

Εισηγήσεις του σε συνέδρια έχουν βραβευθεί τόσο στην Κύπρο όσο και στο εξωτερικό σε θέματα διασφάλισης Ποιότητας, επιχειρησιακής αριστείας, ολοκληρωμένων συστημάτων διαχείρισης και βέλτιστων πρακτικών διαχείρισης.